איגוד הבמאיות והבמאים - "הסיפור שלנו": פרסים לפרויקטים המצטיינים
בכנס הפיצ'ינג הבינלאומי של פסטיבל חיפה, שנערך בתמיכת איגוד הבמאיות והבמאים, הוצגו סרטים בשלבי עבודה שונים. בין הפרויקטים הנבחרים, נוכחות מרשימה לחברות וחברי איגוד הבמאיות והבמאים: דנה גולדברג, איתי תמיר, יוסי ארצי, אסף ברנשטיין, אסף פולונסקי, אפרת שלום דנון וגילי א. דנון. האיגוד מברך את החברים ואת שאר הזוכים
מאת: מערכת האיגוד 1/10/15
אמש (רביעי) התקיים כנס הפיצ'ינג של פסטיבל חיפה: "הסיפור שלנו". במסגרת האירוע המסורתי, שנערך בתמיכת איגוד הבמאיות והבמאים, הוצגו 13 סרטים בתהליכי עבודה שונים, במטרה ליצור קופרודוקציות עם מפיקים זרים או לגייס משקיעים ממדינות אחרות. צוות השופטים בחר בפרויקטים המצטיינים בקטגוריות השונות. לזוכים הוענקו פרסים כספיים.
בין הפרויקטים המצטיינים, בלטה נוכחותם של חברות וחברי איגוד הבמאיות והבמאים: דנה גולדברג, איתי תמיר, יוסי ארצי, אסף ברנשטיין, אסף פולונסקי, אפרת שלום דנון וגילי א. דנון. איגוד הבמאיות והבמאים מברך את החברים ואת שאר הזוכים.
רשימת הפרויקטים המצטיינים:
פרס עידוד פיתוח - "אם החיילים", של דנה גולדברג. מפיק: איתי תמיר.
פרס פוסטפרודקשן לעריכת טריילר - "בדרך לשם". אפרת שלום דנון וגילי דנון. מפיק: מוש דנון.
פרס עריכת סאונד לטריילר - "השטן מהתחנה המרכזית". אסף ברנשטיין ועידו רוזנבלום. מפיקים: אברהם פרחי, תמי ליאון וחיליק מיכאלי.
פרס מטעם קרן other israel - "אנשי הברזל". יוסי ארצי. מפיקים: טוני קובטי וג'יראס קופטי.
מענק שירותי פוסטפרודקשן דיגיטליים לסרט בשלבי עריכה מתקדמים - "שבוע ויום". אסף פולונסקי. מפיקים: נעמי לבארי וסער יוגב.
ציון לשבח - "אסיה". רותי פריבר, מפיקים: יואב רועה ואורית זמיר.